b'\n_START_ARTICLE_\nNHL nabor\n_START_PARAGRAPH_\nNHL nabor (angle\xc5\xa1ko NHL Entry Draft) je vsakoletna prireditev, na kateri klubi lige NHL sistemati\xc4\x8dno izbirajo pravice nad amaterskimi hokejisti, ki izpolnjujejo pogoje nabora. Severnoameri\xc5\xa1ki hokejisti morajo biti stari med 18 in 20 leti, za evropske hokejiste pa ni staroste omejitve. Nabor poteka dva do tri mesece po koncu vsake sezone NHL, klubi pa na njem izmeni\xc4\x8dno izbirajo hokejiste._NEWLINE_Prvi nabor je potekal leta 1963, od tedaj pa poteka vsako leto. Do leta 1979 je bil uradno imenovan NHL amaterski nabor. Od leta 1980 je nabor javna prireditev, od leta 1984 pa ga prena\xc5\xa1ajo po televiziji. Prvi izbor nabora gre klubu, ki zmaga na loteriji nabora pred glavno prireditvijo. Loterija dolo\xc4\x8di tudi vrsti red izborov od dve do \xc5\xa1tirinajst, ostali izbori pa so podeljeni gleda na vrsti red kon\xc4\x8dnice lige NHL.'